97/33/EY: Neuvoston päätös, tehty 17 päivänä joulukuuta 1996, kolmansissa maissa siemenviljelmillä suoritettujen viljelystarkastusten vastaavuudesta ja kolmansissa maissa tuotettujen siementen vastaavuudesta tehdyn päätöksen 95/514/EY muuttamisesta



Virallinen lehti nro L 013 , 16/01/1997 s. 0031 - 0032



NEUVOSTON PÄÄTÖS, tehty 17 päivänä joulukuuta 1996, kolmansissa maissa siemenviljelmillä suoritettujen viljelystarkastusten vastaavuudesta ja kolmansissa maissa tuotettujen siementen vastaavuudesta tehdyn päätöksen 95/514/EY muuttamisesta (97/33/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon juurikkaiden siementen pitämisestä kaupan 14 päivänä kesäkuuta 1966 annetun neuvoston direktiivin 66/400/ETY (1) ja erityisesti sen 16 artiklan 1 kohdan, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (2) ja erityisesti sen 16 artiklan 1 kohdan, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (3) ja erityisesti sen 16 artiklan 1 kohdan, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY (4), ja erityisesti sen 15 artiklan 1 kohdan, ottaa huomioon komission ehdotuksen, sekä katsoo, että päätöksessä 95/514/EY (5) määritellään rajoitetuksi ajaksi, että tietyissä kolmansissa maissa tiettyjen lajien siemenviljelmillä suoritetut viljelystarkastukset täyttävät direktiiveissä 66/400/ETY, 66/401/ETY, 66/402/ETY ja 69/208/ETY vahvistetut edellytykset; kyseisessä päätöksessä 95/514/EY määritetään myös, että tietyissä kolmansissa maissa tuotetut tiettyjen lajien siemenet vastaavat yhteisössä korjattuja vastaavien luokkien siemeniä, päätöksen 95/514/EY voimassaolo päättyy 31 päivänä joulukuuta 1996; tämän vuoksi on tehtävä uusi päätös, kyseisessä päätöksessä 95/514/EY viitataan OECD:n kansainvälisessä kaupassa liikkuvaa siementä koskevat kasvilajikkeiden siementen sertifiointia koskevat järjestelmät yhtenä perustana yhteisön vastaavuudelle, vuonna 1995 näihin järjestelmiin sisällytettiin kokeiluna vaihtoehtoinen siementen varmennusjärjestelmä, tästä kokeilusta saatuja tuloksia ei ole kuitenkaan vielä arvioitu, ja näissä olosuhteissa vaikuttaa suotavalta varmistaa vastaavuuden jatkuminen rajaamalla se kuitenkin kahdentoista kuukauden lisäaikaan, ON TEHNYT TÄMÄN PÄÄTÖKSEN: 1 artikla Korvataan päätöksen 95/514/EY 6 artiklassa päivämäärä "31 päivään joulukuuta 1996" päivämäärällä "31 päivään joulukuuta 1997". 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä joulukuuta 1996. Neuvoston puolesta I. YATES Puheenjohtaja (1) EYVL N:o L 125, 11.7.1966, s. 2290/66, direktiivi sellaisena kuin se on viimeksi muutettuna vuoden 1994 liittymisasiakirjalla. (2) EYVL N:o L 125, 11.7.1966, s. 2298/66, direktiivi sellaisena kuin se on viimeksi muutettuna komission direktiivillä 96/18/EY (EYVL N:o L 76, 26.3.1996, s. 21). (3) EYVL N:o L 125, 11.7.1966, s. 2309/66, direktiivi sellaisena kuin se on viimeksi muutettuna komission direktiivillä 95/6/EY (EYVL N:o L 67, 25.3.1995, s. 30). (4) EYVL N:o L 169, 10.7.1969, s. 3, direktiivi sellaisena kuin se on viimeksi muutettuna komission direktiivillä 96/18/EY (EYVL N:o L 76, 26.3.1996, s. 21). (5) EYVL N:o L 296, 9.12.1995, s. 34, päätös sellaisena kuin se on viimeksi muutettuna komission päätöksellä 96/217/EY (EYVL N:o L 72, 21.3.1996, s. 37).